In nomine sancte et individue Trinitatis, Patris et Filii et Spiritus Sancti et beate Marie Virginis, tociusque collegii superioris, amen. Tanta est conditionis humane miseria quod ea que videntur hodie inesse possunt deduci verisimiliter ad non esse. Nichil enim est certius morte et nichil incertius hora mortis. Idcirco ego Burellus de Domo Comitis, archidiaconus Avalonnensis et canonicus in ecclesia Eduensi, sanus mente, gratia Dei, cogitans de supremis, animadvertens quod humane nature debilis condicio in hac valle miserie posita tot et tantis subjacet periculis et damnis quoniam, velit aut nolit, opportet ab hac luce migrare. Nolens decedere intestatus, futurisque periculis et mortis casibus, ac anime mee saluti salubrius cupiens providere, meum condo, dispono, facio et ordino testamentum seu meam hanc ultimam voluntatem in modum qui sequitur et in formam. In primo animam meam pono et humiliter recomendo et reddo altissimo et potentissimo Creatori meo, qui me de nichillo creavit et sanguine suo redemit, petens ab eo veniam de commissis et misericordiam cum totali affectione et devotione quibus melius corde et animo contrictis possum et debeo, et beate virgini Marie matri ejus totique collegio superiori. Item volo et ordino quod omnia et singula in presenti testamento seu ultima voluntate meis contenta, robur et vim testamenti seu ultime voluntatis obtineant et habeant, atque firmitatem. Item volo et ordino clamores meos, debita et forefacta vel male acquisita si que fuerunt aut potuerunt legitime probari vel que post mortem meam apparuerint, per manus executorum meorum inferius nominatorum, solvi, reddi, restitui ac cuique creditori meo integre satisfieri prout anime mee saluti expedit et videbitur dictis executoribus aut eorum alteri salubrius expedire. Item in unitate et firmitate sancte fidei catholice quam tenet, perdicat et observat sacrosancta Ecclesia romana volo decedere et eamdem vere credo corde et confiteor ore. Item corporis mei sepulturam ecclesiasticam Edue in ecclesia Beati Lazari gloriosissimi amici Dei, ante altare Omnium Sanctorum eligo, petens et requirens humiliter venerabiles et discretos viros dominos meos decanum et capitulum ecclesie Eduensis predicte ibidem sepeliri et inhumari, prout et secundum quam nundum venerabiles domini nuper michi concesserunt. Item do et lego capellano perpetuo capelle seu altaris Omnium Sanctorum predicti, ad deserviendum eidem capelle seu altari instituto vel instituendo vel qui nunc est aut erit pro tempore, in augmentationem et incrementum fundationis ejusdem capellanie seu altaris bona, res et redditus qui secuntur: Primo duos florenos de Florentia antiquos, vel valorem, quos acquisivi a Guillelmo dicto Tramois de Vico prope Belignacum supra Hoscaram sitos et assignatos super grangiam suam de Vico predicto. Item quatuor decim bichetos frumenti ad mensuram de dicto Beligneyo, quos acquisivi videlicet, octo bichetos quos debet michi Odetus le Joliclert de Albana, super sergenteriam de Albana, et sex bichetos quos acquisivi a Margareta de Vico predicto, domicella, super grangiam suam dicti loci et super quamplurima alia hereditagia sua existentia in territorio de Vico et locis circumvicinis ejusdem. Item, duos bichetos frumenti, ad mensuram predictam, quos acquisivi videlicet, unum a Guillelmo Daucy, de Beligneyo, et alium a Perino Berardi de Vico, sitos super quedam hereditagia sua, necnon omnia alia et singula hereditagia redditus et census que et quos acquisivi in villa de Beligneyo super Hoscaram a prenominatis et omnibus aliis et singulis personis quibuscumque, prout omnia et singula premissa acquisita in litteris sub sigillis attenticis super hec confectis plenius continetur: hoc tamen mediante, quod capellanus predictus et sui successores in dicta cappellania seu altari Omnium Sanctorum antedicti qui nunc est et qui erit pro tempore qualibet ebdomada teneatur et tenebitur duas missas de Requiem per se vel alium pro anime mee parentumque et benefactorum meorum remedio et salute in dicta capellania seu altari perpetuo celebrare. Et si forsan domini mei decanus et capitulum Eduense antedicti voluerint hereditagia, census, redditus predictos pro se et ecclesia sua retinere, dictas duas missas teneantur qualibet ebdomada in dicto altari facere celebrari modo et forma superius expresatis. Item do et lego collegio ecclesie Eduensis pro distributione facienda inter presentes de habitu in servicio exsequiarum mearum diei obitus mei existentes decem francos auri semel distribuendos secundum ordinationem ecclesie predicte. Item, do et lego cuilibet presbitero missam celebranti de defunctis dicta die obitus mei pro remedio anime mee, in ecclesiis Beatorum Nazari et Celsi et Sancti Lazari, unum grossum argenti cum dimidio semel. Item do et lego matriculariis predicte ecclesie Eduensis pro campanis pulsandis in vigilia et die obitus mei unum francum auri semel. Item, do et lego cuilibet presbitero et clerico psalterium juxta corpus meum legenti in vigilia dicti obitus mei duos grossos argenti semel. Item, volo et ordino quod in exsequiis meis predictis luminare meum fiat de sexaginta libris cere operandis in cereis et torcheis juxta ordinationem executorum meorum infrascriptorum. Item, do et lego pauperibus dictas torchias in servicio exsequiarum mearum defferentibus, videlicet cuilibet, unam ulnam panni burelli nigri. Item, volo et ordino quod dicta die exsequiarum mearum fiat elemosina generalis omnibus pauperibus ad ipsam affluentibus quorum cuilibet ipsam petenti et recipere volenti volo et ordino quod duo denarii parvi Turonenses distribuantur et erogentur, pro anime mee remedio et salute. Item, volo et ordino, do et lego collegio ecclesie Eduensis pro pictancia die tricesima a die obitus mei computanda quinque francos auri distribuendos ut moris est inter presentes de habitu dicte ecclesie in servicio defunctorum, pro anime mee remedio et salute. Item, volo et ordino quod vicario ecclesie predicte Eduensis persolvatur integre totum et quicquid eidem de jure vel consuetudine a dominis canonicis Eduensibus inibi inhumatis competit et debetur et quod in talibus hactenus est fieri consuetum. Item, do et lego reverendo in Christo patri Domino meo Eduensi episcopo existenti pro tempore, duos francos auri semel solvendos. Item, do et lego reverendis et venerabilibus ac religiosis viris et monialibus dominis et dominabus abbati et conventui Sancti Martini, abbatissis et conventibus Sancti Andochii et Sancti Johannis in Burgo monasteriorum, et priori et conventui prioratus Sancti Simphoriani Eduensis, supplicando eisdem et ex ipsis cuilibet quatenus pietatis intuitu velint in crastino obitus mei, in quolibet monasterio predictorum, unam missam celebrare solemniter de defunctis pro anime mee remedio, videlicet cuilibet conventui predictorum pro pictancia duos francos auri semel. Item, do et lego religiosis monialibus Sancti Georgii supra Eduam pro pictantia, ita qua teneantur unam missam de defunctis facere celebrari solemniter pro anime mee remedio, unam francum auri semel. Item, do et lego fabrice ecclesie Eduensis duodecim francos auri semel. Item, do et lego sex indulgentiis generalibus ubi pro meliori executoribus meis videbitur utilius expedire, videlicet ipsarum cuilibet quinque solidos Turonensium semel, pro remedio anime mee. Item do et lego magistro et pauperibus domus Dei de Castro Eduensi pro pictantia et pro una missa de defunctis in dicta domo pro remedio anime mee, ut supra dictum est, celebranda, duos francos auri semel. Item, do et lego pauperibus domus Dei de Marchaudo Eduensi, pro pictantia, tres grossos argenti semel. Item, do et lego omnibus et singulis curatis ecclesiarum parochialium civitatis et suburbii Eduensis, pro una missa de Requiem in qualibet ecclesia sua celebranda solemniter octava die obitus mei, videlicet cuilibet ipsorum tres grossos argenti semel. Item, do et lego collegio capelle domini ducis Burgundie in Divione, pro distributione facienda inter ipsos, videlicet pro una missa in ecclesia sua solemniter celebranda post notificationem obitus mei sibi factam quinque francos auri semel. Item, do et lego religiosis fratribus de conventibus fratrum predicatorum et fratrum minorum de Divione pro pictancia in quolibet dictorum conventuum pro una missa solemni, ut superius est expressum, celebranda pro remedio anime mee et salute, videlicet cuilibet dictorum conventuum, duos francos auri semel. Item, do et lego fratribus Nicholas de Espernay et Guidoni de Magobrio, de conventu fratrum predicatorum predictorum, confessoribus meis, supplicando quatenus in suis orationibus me habeant recommendatum, videlicet ipsorum cuilibet duos francos auri semel. Item, do et lego religiosis viris priori et conventui de Sancto Loco de Divione, pro tribus missis in ecclesia sua solemniter, ut est dictum, celebrandis una et eadem die, videlicet de Sancto Spiritu, de beata et gloriosa genitrice Virgine Maria, et de Requiem pro anime mee et parentum ac benefactorum meorum remedio, duos francos auri semel. Item, do et lego curato ecclesie parochialis Sancti Johannis de Divione, cujus per longum tempus extiti parochianus, pro una missa, in dicta sua ecclesia solemniter celebranda, unum francum auri semel. Item, do et lego pauperibus hospitalis Sancti Spiritus de Divione, pro pictancia dimidium francum auri semel. Item, do et lego curato de Canabis, diocesis Cabilonensis, pro tribus missis, in sua ecclesia solemniter celebrandis, unum francum auri semel. Item, do et lego conventui monasterii Beate Marie-Magdalene de Verziliaco, pro pictancia et pro una missa in ecclesia dicti monasterii per dictum conventum solemniter celebranda ut supra dicitur pro remedio anime mee et benefactorum meorum quinque francos auri semel. Item, do et lego collegio ecclesie collegiate beate Marie et beati Lazari de Avallone cujus per longum tempus fui canonicus prebendatus, unum breviarium ad usum ecclesie Eduensis in duobus voluminibus bene notatum. Et volo et ordino quod in eadem ecclesia incathenantur et cum cathena affigantur. Item, do et lego collegio dicte ecclesie pro distributione facienda inter illos de dicto collegio et pro una missa solemniter celebranda in eadem ecclesia per eosdem de defunctis una dierum proximi futuri capituli generalis dicte ecclesie post obitum meum, secundum quod consuetum est facere in ipsa ecclesia pro dominis ducibus Burgundie, quinque francos auri semel. Item, do et lego dominis abbati et conventui monasterii de Bella Valle, Nivernensis diocesis, in quo corpora parentum et fratrum meorum requiescunt, pro pictancia et pro una missa solemniter pro remedio anime mee et parentum ac fratrum meorum predictorum celebranda, tres francos auri semel. Item, do et lego curato et in ejus absencia capellanis parochialium ecclesiarum de Chaumoy et de Coranceyo, quarum sum parochianus originalis, pro duabus missis, videlicet in qualibet ecclesiarum ipsarum una celebranda solemniter, unum francum auri semel. Item, do et lego curatis ecclesiarum parochialium de Campodextro, de Ougiis et de Saisiaco prope Verziliacum, Cabilonensis et Eduensis diocesium, pro una missa in qualibet dictarum ecclesiarum celebranda pro anime mee remedio, videlicet cuilibet dictorum curatorum, unum francum auri semel. Item, do et lego fabricis ecclesiarum parochialium predictarum de Campodextro, de Ougiis et de Saisiaco, scilicet ipsarum cuilibet unum francum auri semel. Item, do et lego domino Henrico de Tardo, presbytero, apud Divionem commoranti, pro pluribus serviciis michi per ipsum hactenus impensis et etiam ut in suis orationibus habeat me recommendatum tres francos auri semel. Item, do et lego Perenete des Sees, ancille mee, que per spatium XIIorum annorum et amplius bene et fideliter michi servivit, prout adhuc servit quinque francos auri semel et tunicam cum capucio quam capere abitui mei sepius et magis cothidie consuesco vestire. Item, volo et ordino quod eidem Perrenete, ancille mee, fiat satisfactio de salariis suis de toto tempore preterito et futuro quo michi servivit et quod suo simplici juramento super hoc sibi credatur absque alia probatione super hoc de cetero facienda. Item, do et lego Mileto Constantini, de Edua, qui michi per longa tempora servivit, in exhoneratione quorumcumque in quibus sibi possum teneri, tres francos auri semel. Item, volo et ordino quod libri mei, quos habent penes se fratres mei, videlicet dominus abbas Verziliacensis, Decretum, Decretales et Innocentium, et dominus Johannes, legum doctor, primum volumen Degestum novum, Degestum vetus, Infortiatum et Codicem, vendantur, vel si eos voluerint pro seipsis retinere, apprecientur et quod pretium venditionis, vel appreciationis hujusmodi pro remedio anime domini Stephani de Mornayo quondam cancellarii Francie, avunculi mei, qui mihi dictos libros dedit, pauperibus erogetur, ipsorum fratrum meorum consticiencias onerando. Item, volo et ordino quod domus mea Eduensis, vendatur per executores meos infrascriptos et quod pretium vendicionis in augmento anniversariorum meorum covertatur prout in talibus est fieri consuetum, et quod possessio dicte domus non tradatur ementi donec de precio vendicionis hujusmodi fuerit dictis executoribus integre satisfactum. Item, volo et ordino quod supra corpus meum ponatur una tumba lapidea bona, sufficiens et honesta, prout executoribus meis secundum facultatem bonorum meorum videbitur expedire. Item, do et lego, pietatis intuitu, Johanne, nepti mee, primogenite defuncti fratris mei, domini Guidonis de Domo Comitis, militis, in augmentacione maritagii dicte neptis mee, pro redditibus emendis, centum francos auri semel, de quibus idem frater meus in nonagenta quinque francos auri tempore quo vivebat et decessit super quamdam zonam suam argenteam deauratam et super quamdam coronam michi tenebatur, quam coronam reddidi domine Margarete de Fraynayo, sorori mee, matri dicte neptis mee, sub hoc medio quod tunc ipsa juravit ad sancta Dei evangelia michi reddere et solvere in deducione dicti debiti trigenta francos auri vel dictam coronam, quod non fecit, tamen, predicta zona est penes dominum et fratrem meum dominum abbatem Verziliacensem predictum in dispositione seu custodia ad utilitatem dicte neptis mee. Volo etiam et ordino quod dicta soror mea dicte filie sue coronam predictam vel dictos triginta francos super eamdem predictam sororem meam prout superius debitos reddere teneatur, conscianciam suam onerando, quod nisi fecerit, a dicto juramento dicta soror mea non relaxetur, et nichilominus ad coronam predictam vel dictos triginta francos reddendos per executores meos compellatur. Et etiam volo quod quando contigerit dictam neptem meam maritari, promissa sibi absque mora deliberentur et tradentur, prout superius est ordinatum. Et residuum, videlicet quinque francos auri, solvent dicti mei executores. Item, volo et ordino quod tractatus, compositiones et quitancie ac omnia alia et singula inter dominos meos de capitulo Eduensi et me facta, tractata et ordinata super rebus et hereditagiis per me sibi demissa pro duobus anniversariis pro remedio anime mee, in dicta ecclesia Eduensi quolibet anno perpetuo faciendis, prout in litteris super hoc confectis plenius continetur, valeant et habeant roboris firmitatem. Item, volo et ordino quod quittancie sub sigillo meo et sub sigillis aliis attenticis dilecto capellano et familiari meo continuo domino Simoni Parvi, presbytero, canonico Avallonensi, de et super omnibus et singulis quibuscumque quibus potuit unquam michi teneri quovis modo a toto tempore quo michi servivit et in servicio meo remansit per me sibi concesse valeant et obtineant roboris firmitatem, modo et forma melioribus quibus potuerint absque aliqua contradictione seu machinatione de cetero super hoc faciendis. Et si non valeant per modum et formam in eis contenta, volo et ordino quod valeant per presens meum testamentum seu ultimam meam voluntatem ad ejusdem domini Symonis commodum et utilitatem. Item, do et lego prefato capellano meo et familiari domino Symoni unum breviarium meum ad usum ecclesie Eduensis quod diu est sibi dederam in consuevi aliquando dicere horas meas, necnon et almuciam meam de grisis et omnia superlicia mea que nunc et tempore obitus mei habeo et habebo, ita quod teneatur idem dominus Symon per se vel alium celebrare quadragenta missas de defunctis infra annum a die obitus mei com utandum, pro anime mee remedio et salute. Item, volo et ordino quod dictus capellanus meus dominus Symon et omnes alii familiarii mei qui nunc sunt et erunt in servitio meo tempore futuro omnia et singula bona sua mobilia quecumque in domibus et locis meis Eduensibus et alibi ubicumque existentia ante et post obitum meum habeant, capiant et extrahant a domibus et locis meis predictis dum et quotiens sibi placuerit absque perturbacione, impedimento et detencione cujuscumque seu quorumcumque. Et quod super hoc simplici juramento credantur absque alia probacione de cetero facienda. Heredes autem meos, videlicet in bonis meis et hereditagiis paternis et maternis facio, constituo et ordino illos et illas qui et que tam de jure quam de consuetudine michi succedere debent et jus in talibus noscuntur habere, dicta bona et hereditagia parciendo et inter se dividendo prout eisdem videbitur expedire. Et si jam eadem diviserint seu partierint vel alio fuerint inter se concordes, mihi placet et hoc habeo gratum et ratum ex nunc prout ex tunc absque aliqua reclamatione super hoc de cetero per me facienda. In aliis vero bonis meis tam mobilibus quam immobilibus seu hereditagiis, quia de bonis et patrimoniis ecclesie ac de penis et laboribus meis eadem acquisivi, in quibus nolo quod heredes mei predicti aliquid habeant, capiant seu in eisdem se intromittant quovismodo, facio constituo et ordino pauperes Christi. Ita quod prout volo et ordino per presentes, omnibus et singulis legatis et aliis in presenti testamento meo seu ultima voluntate mea contentis prius et ante omnia totaliter adimplent ac etiam executoribus meis infrascriptis videlicet illis qui onus hujusmodi executionem et laborem in se susceperint de penis et laboribus suis circa hujusmodi executionem factis et empensis satisfacio, residuum dictis pauperibus Christi detur, distribuatur et erogetur, vel in piis usibus convertatur pro anime mee ac parentum et benefactorum meorum remedio et salute secundum ordinationem executorum meorum infrascriptorum ipsorum consciencias onerando. Executores autem meos hujusmodi mei presentis testamenti seu ultime voluntatis mee facio, ordino, eligo et constituo venerabiles et discretos viros magistros et dominos Petrum Talepain, Johannem Renerii seniorem, jurisperitos, Henricum Martineti, Eduensis ecclesie canonicos, Hugonem Garini de Monteregali et Simonem Parvi de Avallone, ecclesiarum collegiatarum dicte Eduensis canonicos, necnon Petrum Coirete, civem Eduensem, rogans ipsos et ipsorum quemlibet humiliter quatenus benigne et efficaciter onus executionis hujusmodi suscipiant et suscipere velint dum locus et tempus afferant divina Dei clementia, sicuti sibi placuerit disponente. Ita tamen quod si omnes executores mei predicti noluerint, vel nequeant simul interesse seu vacare in hujusmodi executione facienda et complenda quatuor, tres vel duo ad nunquam ex ipsis omnia et singula premissa valeant et possint certa hec necessaria et opportuna in omnibus articulis supradictis facere et ademplere, aliorum absentia non obstante, bona mea mobilia debita et credita quecumque per beneficium inventarii invocatis et presentibus ad hoc notario publico et testibus fide dignis capiendo et recipiendo que bona mea quecumque mobilia et immobilia in ipsos et eorum singulos qui onus hujusmodi executionis effectualiter acceptaverint, transfero per presentem tenorem et investio de eisdem et ipsis in eorum manibus pono pro recurrendo ad eadem auctoritate sua et libertate capiendo sine contradictione cujusque ipsa vendendo, distrahendo et alienando prout ipsis qui onus dicte executionis cum effectu in se susceperint placuerit et videbitur expedire pro hujusmodi testamento seu ultima voluntate mea et omnibus in eo contentis exequendis et totaliter ademplendis. Volo insuper et ordino quod executores mei predicti viris venerabilibus et discretis dominis meis capitulo Eduensi sepedictis reddant et reddere habeant et teneantur rationem et compotum de executione predicta et de omnibus et singulis pro et in dicta executione agendis et faciendis et [...]